**סוזוקי קונקט**

**מדיניות הגנת פרטיות משתמש**

כתב מדיניות הגנת פרטיות זה ("**כתב מדיניות**" מתאר את האופן שבו Suzuki Motor Corporation ו- Magyar Suzuki Corporation Ltd.("**אנחנו**" "**אנו**" ו"**שלנו**") אוספות ומעבדות מידע אישי אודותיך באמצעות השימוש שאתה עושה בשירותי סוזוקי קונקט, לרבות השימוש שאתה עושה באפליקציית הטלפון החכם סוזוקי קונקט ("**האפליקציה**"), ברכב הסוזוקי הרשום שלך ("**הרכב הרשום**") וכל שירות רלבנטי אחר שניתן לך על ידי סוזוקי קונקט (כלם ביחד: "**השירותים המחוברים**"). בכתב מדיניות זה המונחים "**אתה**" ו"**שלך**" מתייחסים גם ליחיד העושה שימוש או מתחבר לשירותים המחוברים.

כתב מדיניות זה חל על מידע אישי מסוגים שונים אודות ה"**משתמש**" בשירותים המחוברים. המשתמש, שהינו המשתמש הרשום הראשי של האפליקציה ("**המשתמש הראשי**") רשאי להוסיף משתמש משני ("**משתמש משני**") לחשבונו בהתאם להנחיות המפורטות באפליקציה. ייראו משתמש משני כ'משתמש' לצורכי כתב מדיניות זה והוא יהיה כפוף להוראותיו כאילו הוא הינו המשתמש.

עם זאת, ברצוננו להבהיר כי אם המשתמש ישכיר את רכבו הרשום לאדם אחר, אנו נאסוף את המידע האישי, לרבות מיקומו של הרכב הרשום, לצורך אספקת השירותים המחוברים. אם המשתמש משכיר את רכבו הרשום לאדם אחר, על המשתמש להעביר כתב מדיניות זה לידיעתו של אותו אדם על מנת שאותו אדם יוכל להבין את השימוש שנעשה במידע האישי שלו/שלה בכל הנוגע לשירותים המחוברים.

כתב מדיניות זה מתאר ומפרט גם את האופן שבו אנו משתמשים ומגנים על המידע האישי שלך, את זכויותיך בקשר למידע אישי זה ואת הגורמים עמם נעשה שיתוף במידע זה. Suzuki Motor Corporation ו- .Magyar Suzuki Corporation Ltd פועלות כמחזיקות עצמאיות במידע האישי שלך. למידע בקשר לאופן שבו ניתן ליצור עמנו קשר ראה סעיף 8 להלן.

1. **אילו סוגי מידע אנחנו רשאים להחזיק אודותיך?**
	1. מידע אישי הינו כל מידע שניתן לעשות בו שימוש על מנת לזהות אותך. אנחנו אוספים מידע אישי כאמור ממגוון מקורות, לרבות המידע האישי שאתה מספק לנו ישירות ומידע אישי אודותיך אותו אנו אוספים מצדדים שלישיים.
	2. ייתכן ונידרש על פי דין לאסוף מידע אישי מסוים אודותיך או כתוצאה מיחסים חוזיים בינינו. אי אספקת מידע כאמור עלולה למנוע או לעכב את ביצוען של ההתחייבויות האמורות.
2. **מידע אישי שאתה מספק לנו ומידע אישי הנאסף על ידינו ממקורות אחרים**
	1. אנחנו אוספים את המידע האישי כאשר אתה מספק לנו אותו ישירות וכן דרך מקורות אחרים. מידע אישי זה כולל מזהים ישירים כגון שמך ופרטי הקשר שלך, וכן מזהים עקיפים לרבות מידע שביכולתנו לאסוף מהמכשירים האלקטרוניים ו/או מהרכב הרשום שאתה עושה בהם שימוש לצורך קבלת השירותים המחוברים. לדוגמה, אנחנו נעבד את המידע האישי שתספק לנו במועד בו תפתח את חשבון הסוזוקי קונקט שלך דרך האפליקציה. כמו כן נאסוף מידע אישי אודותיך באמצעות השימוש שתעשה בשירותים המחוברים, כגון נתוני מיקומים והיסטוריית הנהיגה שלך.
	2. כמו כן נאסוף מידע אישי אודותיך ממקורות נוספים, כמו למשל, מסוכנות הרכב שדרכה רכשת את רכבך הרשום, או ממשווקים או ספקי שירותים אחרים.
3. **סוגי המידע האישי הנאסף על ידינו**
	1. הקטגוריות של המידע האישי המעובד על ידינו אודותיך כוללות את כל הקטגוריות שאתה מספק לנו באמצעות השימוש שאתה עושה בשירותים המחוברים, או שאנחנו אוספים ממך או מצדדים שלישיים כמתואר בכתב מדיניות זה. דוגמאות למידע אישי אודותיך שאנחנו יכולים לעשות בו שימוש כוללות:
4. **פרטים אישיים ופרטי קשר** – כגון שמך, כתובת דואר וכתובת דוא"ל, מספר טלפון ואזרחות.
5. **מידע אלקטרוני ומידע אודות המכשיר שברשותך** – כגון כתובת ה- IP של הטלפון החכם שאליו הורדת את האפליקציה, סוג המכשיר, מספר הזיהוי של המכשיר, גרסת ה-OS של המכשיר שלך ונתוני GPS של רכבך הרשום.
6. **מידע אודות הרכב –** כגון מספר זיהוי רכב, סוג הרכב, מספר הרישוי של הרכב, מידע דיאגנוסטי ממחשב הרכב ונתוני נהיגה, לרבות [הרגלי האצה/עצירה, נשואת רכב, מהירות מנוע, מהירות נסיעה וצריכת דלק ממוצעת].
7. **מידע אודות תחזוקת הרכב** – לרבות היסטוריית התחזוקה והטיפולים ברכב והחלפת חלקים ברכבך הרשום.
8. **נתוני אימות** – כגון הפרטים המאפשרים לך להתחבר לחשבון השירותים המחוברים, לרבות מספר המשתמש והסיסמא שלך.
9. **מידע בקשר לשירות** – כגון מידע על השימושים שאתה עושה בשירותים המחוברים, תאריך החוזה, מועדי החידוש והסיום של ההתקשרות למתן השירותים המחוברים, השימוש שאתה עושה ברכבך הרשום ומידע אודות הפניות והשאלות שלך.
10. **כיצד אנחנו משתמשים במידע האישי שלך והבסיס לעשיית שימוש כאמור**
	1. אנחנו משתמשים במידע האישי שלך למטרות הבאות:
11. לספק לך ולהתאים עבורך את השירותים המחוברים, כגון מתן הודעות על מועדי טיפולים ברכבך הרשום וכיוצא באלה;
12. לוודא שהשירותים המחוברים פועלים כראוי;
13. לטפל בפניותיך ובקשותיך בקשר לשירותים המחוברים;
14. לאמת את פרטיך האישיים על מנת לאפשר לנו לתקף את חשבון הסוזוקי קונקט שלך;
15. לעמוד בהתחייבויות איסור הלבנת הון המוטלות עלינו ולפעול בהתאם לכל התחייבות מס רלבנטית וכל התחייבות אחרת המוטלת עלינו על פי תקנות האיחוד האירופי;
16. לשתף פעולה עם הגופים הרגולטוריים וגופי אכיפת החוק כנדרש;
17. להבין כיצד אתה משתמש בשירותים המחוברים ולאפשר לנו להפיק מידע שיאפשר לנו לפתח שירותים חדשים ומשופרים בעתיד; וכן
18. לנהל מחקר וניתוח נתונים לקידום ו/או שיפור הרכבים ו/או השירותים של סוזוקי ולפיתוח רכבים ו/או שירותים חדשים של סוזוקי.
	1. הבסיס החוקי לעיבוד המידע האישי שלך על ידינו הינו כדלקמן:
19. למילוי התחייבויותינו החוזיות כלפיך;
20. לעמידה בהתחייבויות החוקיות המוטלות עלינו;
21. על בסיס הסכמתך המפורשת;
22. לסיפוק האינטרסים הלגיטימיים שלנו.
	1. כאשר אנחנו מסתמכים על האינטרסים הלגיטימיים שלנו, הדבר נעשה לאחר שקילת זכויותיך אל מול האינטרסים שלנו על מנת לוודא שהאינטרס שלך לשמור ולהגן על המידע האישי שלך אינו גובר על האינטרסים שלנו. במקרה זה אנחנו מסתמכים על האינטרס הלגיטימי שיש לנו בהבנת הדרך שבה אתה עושה שימוש בשירותים המחוברים, על מנת שנוכל לספק לך את השירותים כראוי ועל מנת שנוכל להפיק מידע שיאפשר לנו לפתח שירותים משופרים בעתיד.
	2. כמתואר בסעיף 2.2, נהיה רשאים לבקש את הסכמתך לצורך איסוף ושימוש בסוגים מסוימים של מידע אישי במקרים בהם אנו נדרשים לעשות זאת על פי כל דין (למשל, בקשר לפעילות השיווק הישיר שלנו). אם נבקש את הסכמתך לשימוש במידע האישי שלך, תהיה רשאי לחזור בך מהסכמתך בכל עת על ידי שינוי ההגדרות באפליקציה.
23. **החלטות אוטומטיות לגביך**
	1. בשלב זה לא מתבצעות על ידינו החלטות אוטומטיות בקשר אליך. עם זאת, אם נתחיל לבצע סוג כזה של שימוש ועיבוד בעתיד, כתב מדיניות זה יעודכן תוך הוספת המידע הרלבנטי לעניין זה מראש, לפני שנתחיל לעשות שימוש מסוג זה.
24. **באילו נסיבות ניתן לשתף את המידע האישי שלך עם אחרים?**
	1. אנחנו נשתמש במידע האישי שלך בעיקר כדי לספק לך את השירותים המחוברים; עם זאת, נהיה רשאים גם לגלות את המידע האישי שלך לאלה:
25. **ספקי שירות (צדדים שלישיים)** המספקים שירותים מטעמנו כגון ספקי IT, ספקי שירותי ענן, ספקי שירותי תמיכת לקוחות, ספקי תשלומים, ספקי שירותי שיווק ושירותים עסקיים ותפעוליים אחרים. כך למשל, נהיה רשאים לשתף פעולה על חברות אחרות להבטחת העברתם של תשלומים מאובטחים במועד ההרשמה שלך לשירותים המחוברים או לייעול השירותים המוצעים על ידינו, משלוח הודעות שיווקיות בדוא"ל וניתוח ואחסון נתונים.
26. **משווקים ומפיצים** המוכרים את המוצרים שלנו ומספקים שירותים בקשר לרכבך הרשום. אנו עשויים לשתף את פרטי החוזה שלך ופרטי תקלות הרכב הרשום עם גורמים אלה בקשר לאספקת השירותים המחוברים (למשל, לצורכי תחזוקה תקופתית, recall או בדיקת תקינות הרכב).
27. **חברים בקבוצה הרחבה יותר של תאגיד סוזוקי**. אנו עובדים בשיתוף פעולה הדוק עם חברות ועסקים אחרים המהווים חלק מהמשפחה שלנו. אנו עשויים לחלוק מידע מסוים על השימוש שלך ברכב הרשום, למשל, עם חברות אחרות בקבוצה שלנו למטרות דיווח פנימי.
28. **רשויות אכיפת חוק, בתי משפט, רגולטורים, רשויות ממשלתיות או צדדים שלישיים אחרים**. אנו עשויים לחלוק את הנתונים האישיים שלך עם צדדים אלה, במקרים בהם נהיה סבורים כי הדבר נחוץ כדי לעמוד בהתחייבות משפטית או רגולטורית כלשהי, או כדי להגן על זכויותינו או זכויותיו של צד שלישי כלשהו.
29. **מתקנים עצמאיים**. אנו עשויים לשתף מידע אודות הרכב ותחזוקת הרכב עם מתקנים עצמאיים כנדרש על פי החוק, כדי לאפשר למתקנים עצמאיים לבצע את כל התיקונים הדרושים לרכבך ולעמוד בדרישות הקבועות בחוקי האיחוד האירופי.
30. **רוכשי נכסים**. אנו עשויים לחלוק את הנתונים האישיים שלך עם כל צד שלישי הרוכש, ואשר אליו אנחנו מעבירים, את כל או חלק מהותי מהנכסים והעסק שלנו, או חלק מהעסק שלנו כמו למשל את השירותים המחוברים. במקרה שמכירה או העברה כאמור יצאו אל הפועל, ננקוט במאמצים סבירים על מנת לנסות ולהבטיח שהגוף אשר אליו אנחנו מעבירים את הנתונים האישיים שלך יעשה בו שימוש שיעלה בקנה אחד עם הוראות כתב מדיניות זה.
	1. מכיוון שאנחנו פועלים במסגרת עסק גלובלי, הנעברים המפורטים לעיל עשויים להיות ממוקמים באזור שיפוט שונה מאזור השיפוט שבו אתה נמצא (או אשר בו אנחנו מספקים את השירותים). למידע נוסף ראה סעיף "העברות מידע בינלאומיות" להלן.
31. **העברות מידע בינלאומיות**
	1. מכיוון שאנחנו נמנים על קבוצה עסקית גלובלית, ייתכן ונצטרך להעביר את המידע האישי שלך למדינות אחרות מחוץ למדינת המגורים שלך שבהן נמצאים המתקנים שלנו או של ספקי השירותים שלנו. ייתכן שלמדינות אלה יהיו חוקים ותקנות שונים להגנה על מידע מאלה שבמדינת מגוריכם, וייתכן שמדינות אלה לא יציעו את אותה רמת הגנה או ייחשבו כמספקות רמת הגנה נאותה, בהתאם להוראות חוקי האיחוד האירופי או החוק הבריטי.
	2. במקרים מסוימים, המידע שלך עשוי להיות מועבר, מאוחסן ומעובד במדינה שאינה נחשבת כמבטיחה רמת הגנה נאותה למידע על פי החוקים הרלבנטיים (כגון אלה החלים באיחוד האירופי או בבריטניה). כאשר אנחנו מבצעים העברות כאלה, אנו מעניקים אמצעי הגנה מתאימים (כגון סעיפים חוזיים סטנדרטיים) בהתאם לדרישות החוק החל.
	3. מידע הממוקם מחוץ למדינת מגוריך עשוי להיות חשוף לגישה מצד הממשלה של אותה מדינה או סוכנויותיה על פי צו חוקי.
	4. למידע נוסף על אמצעי ההגנה המתאימים הקיימים, אנא צור עמנו קשר באמצעות הפרטים המופיעים בסעיף 'צור קשר' להלן.
32. **אבטחת ואחסון מידע**
	1. אנחנו משתמשים באמצעים טכניים וארגוניים לשמירה על רף אבטחה הולם לסיכון הנשקף למידע האישי שלך שבטיפולנו. אמצעים אלה מיועדים להבטיח את שלמות המידע האישי שלך ושמירתו בסודיות באופן שוטף. אנחנו בודקים את האמצעים האמורים על בסיס קבוע על מנת לוודא כי הטיפול שלנו במידע נעשה בצורה מאובטחת.
	2. אנחנו נחזיק במידע האישי שלך כל עוד יהיה בכך צורך על מנת למלא את המטרות המפורטות בכתב מדיניות זה. לאחר שהיחסים בינינו יגיעו לסיומם, נמשיך להחזיק במידע האישי שלך לתקופה שתאפשר לנו:
* לשמור מסמכים עסקיים למטרות ניתוח נתונים ו/או בקרה.
* קיום התחייבויות מס רלבנטיות.
* עמידה בדרישות שמירת מסמכים על פי כל דין.
* פתיחת הליכים משפטים או התגוננות מפני הליכים משפטיים קיימים או פוטנציאליים.
* טיפול בתלונות בקשר לשירותים.

למידע נוסף על האופן שבו אנחנו מחזיקים במידע האישי שלך ומשך התקופה שמידע כאמור מוחזק על ידינו, אנא צור עמנו קשר בהתאם לפרטי הקשר המפורטים בסעיף 8 להלן.

* 1. במידה שיישאר ברשותנו מידע אישי שלא נצליח, מסבות טכניות, להסיר לחלוטין מהמערכות שלנו, נעשה שימוש באמצעים מתאימים למניעת כל עיבוד או שימוש נוסף במידע אישי כאמור.
1. **זכויותיך במידע האישי שלך**
	1. בכל הנוגע למידע האישי שאנו מחזיקים לגביך, שמורה לך הזכות: לגשת, לתקן, לבקש מחיקה, להגביל את השימוש שלנו, להתנגד לשימושים מסוימים, לקבל אותו בפורמט אלקטרוני שמיש ולהעביר אותו לצד שלישי (זכות הידועה גם כזכות לניידות נתונים), להגיש תלונה לרשות מקומית להגנה על מידע בקשר לטיפול שלנו במידע, או לבטל כל הסכמה התומכת בשימושים או בחשיפה של הנתונים האישיים שלך.
	2. אתה מתבקש לפנות אלינו כדי לעדכן או לתקן את הנתונים שלך אם יחול בהם שינוי או אם הנתונים האישיים שאנו מחזיקים לגביך אינם מדויקים. אנו ניצור איתך קשר אם נזדקק ממך לנתונים נוספים על מנת לכבד את בקשותיך. אם תרצה לממש זכויות אלה או אם יש לך שאלות לגבי זכויותיך, אנא צור אתנו קשר על פי הפרטים המפורטים מטה.
2. **צור קשר**
	1. כמפורט לעיל, Suzuki Motor Corporation ו- .Magyar Suzuki Corporation Ltd פועלות כמחזיקות עצמאיות, והן אחראיות למידע האישי שאנו אוספים ומעבדים אודותיך בקשר לשירותים המחוברים.
	2. פרטי הקשר של Suzuki Motor Corporation הם privacy-contact-jp@mail.connect.suzuki וכתובת משרדה הרשום: 300 Takatsuka-cho, Chuo-ku, Hamamatsu-shi, Shizuoka-ken, יפן.
	3. פרטי הקשר של .Magyar Suzuki Corporation Ltd. הם privacy-contact-eu@suzuki.hu וכתובת משרדה הרשום: Esztergom, Schweidel JOZSEF utca 52 2500, הונגריה.
	4. ניתן ליצור קשר עם הממונה על אבטחת מידע של Suzuki Motor Corporation בכתובת: 300 Takatsuka-cho, Chuo-ku, Hamamatsu-shi, Shizuoka-ken, יפן, או באמצעות דואר אלקטרוני בכתובת dpo@hhq.suzuki.co.jp.
	5. ניתן ליצור קשר עם הממונה על אבטחת מידע של .Magyar Suzuki Corporation Ltd. בכתובת: Esztergom, Schweidel JOZSEF utca 52, Hungary 2500, או באמצעות דואר אלקטרוני בכתובת dpo@suzuki.hu.
	6. אנחנו מחויבים לפעול ולשתף אתך פעולה לקראת מציאת פתרון הוגן לכל תלונה או חשש שיועלה בקשר לפרטיותך. עם זאת, אם תהיה סבור שלא הצלחנו לסייע בפתרון התלונה או החשש שהעלית, יש לך הזכות להגיש תלונה לרשות הפיקוח הרלוונטית.

הערה: יש להשתמש בפרטי הקשר לעיל רק עבור פניות הנוגעות לנוהלי הפרטיות שלנו ולעיבוד המידע האישי שלך כמפורט בכתב מדיניות זה. לשאלות ובקשות אחרות, אנא צור קשר עם המשווקים שלנו במדינה שלך, באמצעות פרטי הקשר שלהם המופיעים כאן (/https://www.globalsuzuki.com/globallinks). לידיעתך, פניות ובקשות שיוגשו באמצעות פרטי הקשר המופיעים לעיל, שאינן קשורות לאופן שבו אנו אוספים ומעבדים את המידע האישי שלך, לא ייענו.

1. **שינויים במדיניות**
	1. אתה רשאי להעתיק מדיניות זו. אנחנו נהיה רשאים לשנות או לעדכן מדיניות זו מעת לעת.
	2. אם נשנה מדיניות זו, נודיע לך על השינויים. במקרה שבו תהיה לשינויים במדיניות פרטיות זו השפעה מהותית על אופי עיבוד המידע או כל השפעה מהותית אחרת עליך, תינתן לך על כך על ידינו הודעה מספיק זמן מראש כדי שתהיה לך האפשרות לממש את זכויותיך (כלומר, להתנגד לעיבוד הנתונים).
	3. מדיניות זו עודכנה לאחרונה ב-01/03/2024.